Oaĥak-patrinmontaraj pinaroj-kverkaroj

Priskribo
180px|maldekstra|eta|Kelkaj el la plej bone konservataj nubarbaroj en la mondo troviĝas sur la komunumaj terenoj de la Komunumo Chinantec de Santiago Comaltepec.
La ekoregiono kovras areon de 14 300 kvadrataj kilometroj, troviĝante super altitudo de 1 600 metroj. Oaĥaka Patrinmontaro iras nordorienten-sudokcidenten, etendiĝante  300 kilometrojn ekde Pico de Orizaba en la  nordoriento ĝis flankaj montaroj de Terkolo de Tehuantepeko  en la sudoriento. Pintoj de Oaĥaka Patrinmontaro havas averaĝan altecon de 2 500 metroj, kun kelkaj  pintoj super 3 000 metroj. La meksik-golfa  ebenaĵo troviĝas oriente, kaj serio de riveraj valoj disigas Oaĥakan Patrinmontaron kaj Sudan Patrinmontaron en la sudokcidento kaj Kordilero je nordokcidento. La montara ĉeno kaptas humidan aeron kiu moviĝas okcidenten ekde Meksika Golfo, kaj la ekoregiono estas oriente limigita de la humidaj oaĥakaj montarbaroj, kiuj troviĝas sub altitudo de 1 600 metroj. Oriente la tehuakan-vala kserofitaro okupas Tehuakan-Valon en la nordokcidento; la ĥaliskaj sekaj arbaroj okupas la supran basenon de Rivero Santo Domingo kiuj troviĝas en pluvombro de la Sierra; kaj la sud-pacifikaj sekaj arbaroj troviĝas sude laŭlonge de la pacifika marbordo, etendiĝante en supran basenon de Tehuantepek-Rivero kaj Oaĥak-Valo.

En la sudokcidento la sekaj arbaroj disigas la oaĥak-patrinmontarajn pinarojn-kverkarojn de la sud-patrinmontaraj pinaroj-kverkaroj.

Flaŭro
eta|220px|Rhynchostele cervantesii ssp. membranacea estas unu el la multaj orkidacoj kiuj hejmas la arbaroj de Oaĥaka Patrinmontaro.
Kune kun la altitude kaj elmetaĵo varias vegetaĵaro. La superregantaj vegetaĵaraj tipoj estas pinaro, pinar-kverkaro, kverkaro kaj nubarbaro. Tiuj arbaroj havas grandan diversecon je bromeliacoj, orkidacoj, filikoj, pinoj kaj kverkoj.

Faŭno
La arbaroj de Oaĥaka Patrinmontaro estas unu el la lastaj rifuĝejoj de jaguaro kaj pumo en la dense loĝata Meksiko.

Loĝantaro
eta|220px|maldekstre|Cerro San Felipe, kiu situas en Parque Nacional Benito Juarez, estas la sola ŝtate protektita areo de Oaĥaka Patrinmontaro, kaj gravas kiel akva resurso de la Oaĥako-Urbo.
La oaĥak-patrinmontaraj pinaroj-kverkaroj estis loĝataj antaŭ miloj da jaroj de multeco de indiĝenaj kulturoj, ĉefe Mazatec, Zapotec, Mixe, Cuicatec kaj Chinantec.

Konservado kaj minacoj
Iuj el la arbaroj de Oaĥaka Patrinmontaro, estas la plej bone konservitaj arbaroj de Meksiko. Malsimile multaj aliaj praarbaraj meksikanaj areoj, nur eta parto de la arbaroj de Oaĥaka Patrinmontaro estas protektitaj  de iu ajn ŝtata aŭ subŝtata registaro, nome en Nacia Parko Benito Juarez, ĵus norde de Oaxaca de Juárez. Kontraŭe, plejmulte da konservado en la Sierra estas kontrolita de indiĝenaj komunumoj. Ekzemple la vasta nubarbaro de Santiago Comaltepec estas konsiderata kiel unu el la plej bone konservitaj nubarbaroj en la mondo. Multaj komunumoj, nome Ixtlán de Juárez kaj Pueblo Mancomunados, inter aliaj, klopodas konservi siajn arbarojn per projektoj inkluzive de daŭra forstumado kaj selekta arbarekspluatado, ekoturismo kaj edukaj projektoj, kaj prohibo de privata propraĵo ene de siaj komunumoj (tiel malhelpante nedaŭra disvolviĝo kaj industrio fare de eksterlandaj aŭ eksteraj agentoj).

Malgraŭ la klopodoj de plejmulte de la Sierra-komunumoj, la arbaroj ankoraŭ estas danĝere minacataj de eksterlanda investado. La subŝtata registaro de Oaĥako obstine klopodas doni minadajn kaj arbarekspluatadajn  koncesiojn al eksterlandaj entreprenoj.

Vidu ankaŭ
Ekologia klasifiko de la tersupraĵoj
Ekoregionoj en Meksiko
Konservada stato de ekoregiono
Meksikaj loknomoj

Eksteraj ligiloj

 Ekoregiono NT0308 : Oaĥak-patrinmontaraj pinaroj-kverkaroj (WWF)
  Oaĥak-patrinmontaraj pinaroj-kverkaroj (WWF-Wildworld)
 Oaĥak-patrinmontaraj pinaroj-kverkaroj (Wildworld) - Nacia Geografia Societo 
 Oaĥak-patrinmontaraj pinaroj-kverkaroj (The Encyclopedia of Earth)
 Oaĥak-patrinmontaraj pinaroj-kverkaroj (Globalspecies) 
 Situo de la ekoregiono : tajpu Sierra Madre de Oaxaca pine-oak forests 
 Tutmondaj 200; numero 63 : Centramerikaj pinaroj-kverkaroj (WWF) 
 Tropikaj kaj subtropikaj koniferaraj ekoregionoj (WWF) 
 Madreaj pinaroj-kverkaroj (Naturprotekto Internacie) 

Kategorio:Neotropisaj ekoregionoj
Kategorio:Tropikaj kaj subtropikaj koniferarbaroj
Kategorio:Biodiverseco-riĉaĵejoj
Kategorio:Global 200
Kategorio:Geografio de Meksiko